Першая ліга чэмпіянату Беларусі па футболе 2023 году

**[[Першая ліга чэмпіянату Беларусі па футболе|Першая ліга]] [[Чэмпіянат Беларусі па футболе 2023 году|чэмпіянату Беларусі па футболе 2023 году]]** — 33-і розыгрыш чэмпіянату Беларусі ў першай лізе, які праходзіў з 1 красавіка па 26 лістапада.

Лідэрства ў табліцы хутка захапіў койданаўскі «Арсэнал», які здабыў перамогі ў першых дзесяці турах і ў далейшым захаваў першы радок да канца турніру. Некаторы час канкурэнцыю яму складаў гомельскі «Лякаматыў», аднак у верасьні 2023 года АБФФ патлумачыла, што клюб ня зможа прэтэндаваць на далучэньне да Найвышэйшай лігі. Пасьля гэтага «чыгуначнікаў» у табліцы абышлі магілёўскі «Дняпро» і «Віцебск», якія згубілі шмат пунктаў у пачатку турніру. Змагаючыся за другі радок, яны ў выніку набралі роўную колькасьць пунктаў, аднак паводле дадатковых паказьнікаў (перавага ў асабістых сустрэчах) другім стаў «Дняпро», які такім чынам наўпрост кваліфікаваўся ў Найвышэйшую лігу, а паўночнікі мусілі гуляць стыкавыя матчы за выхад у элітны дывізіён.

## Склад удзельнікаў
Першапачаткова плянавалася, што ў турніры возьмуць удзел 16 камандаў, бо ў параўнаньні з папярэднім сэзонам у найвышэйшую лігу падняліся наваполацкі «Нафтан», «Смаргонь», а з найвышэйшай лігі ў першую перайшлі койданаўскі «Арсэнал», «Віцебск» і магілёўскі «Дняпро». Зь першай лігі ў другую аніхто ня выбыў, а з другой лігі ў першую плянавалася павышэньне трох клюбаў зь першых васьмі месцаў, каб павялічыць склад лігі з 13 да 16 камандаў.

28 лістапада 2022 году на паседжаньні выканкаму АБФФ «Макслайну» было адмоўлена ў допуску да праходжаньня ліцэнзаваньня на ўдзел у найвышэйшай лізе праз тое, што клюб ёсьць сябрам фэдэрацыі меней за належныя два гады. 30 лістапада АБФФ выпусьціла афіцыйную заяву наконт адмовы. 19 сьнежня 2022 году арбітраж АБФФ адхіліў апэляцыю «Макслайна» на вырак выканкаму, такім чынам яно стала канчатковым. 10 студзеня 2023 году на паседжаньні рады фундатараў і спонсараў «Макслайну» было вырашана, што клюб у сэзоне 2023 году возьме ўдзел у першай лізе, пры гэтым перабазуецца ў іншы горад. 2 сакавіка 2023 году «Макслайн» афіцыйна абвесьціў, што пераяжджае ў Віцебск.

Сярод першых васьмі клюбаў другой лігі паводле вынікаў сэзону 2022 году ў лістападзе 2022 году была праведзеная апытанка, згодна зь якой павысіцца былі гатовыя чатыры клюбы: «Ніва» з Доўбізна (1 месца), менскія «Крумкачы» (2 месца), мар’інагорская «Вікторыя» (4 месца) і «Жодзін-Паўднёвы» (5 месца). 6 студзеня 2023 году паводле вынікаў нарады клюбаў першай лігі ў АБФФ было вызначана, што да ліцэнзаваньня будуць дапушчаныя 18 клюбаў. Клюбы пагадзіліся пашырыць лігу да 18 удзельнікаў, пры гэтым у выпадку адмовы некаторых каманд яна магла вярнуцца да схемы пры 16 удзельніках, таксама ў якасьці запасных варыянтаў раглядалася запрашэньне ахвочых клюбаў, якія саступілі ў 1/8 фіналу другой лігі — гомельскага «Паперпрама» і віцебскага «Вялеса-2020».

13 студзеня «Крумкачы» адмовіліся ад праходжаньня ліцэнзаваньня і ўдзелу ў першай лізе, 27 студзеня тое ж зрабіла «Вікторыя». 16 лютага «Паперпрам» быў дапушчаны да ліцэнзаваньня замест клюбаў, якія адмовіліся. «Вялес-2020» жа ў выніку не пайшоў у першую лігу, такім чынам атрымалася 17 патэнцыйных удзельнікаў. 10 сакавіка паводле вынікаў паседжаньня камітэту па клюбным ліцэнзаваньні АБФФ усе яны атрымалі ліцэнзіі на ўдзел у першай лізе ў сэзоне 2023 году.

6 сакавіка 2023 году была зацьверджаная схема ратацыі, то бок зь першай лігі ў найвышэйшую лігу наўпрост выходзяць дзьве найлепшыя каманды, а трэцяя каманда першай лігі згуляе пераходныя матчы з 14-й камандай найвышэйшай лігі. У сваю чаргу з найвышэйшай лігі наўпрост выбывае ў першую апошняя 15-я каманда. Выбывае зь першай лігі апошняя каманда, а з другой лігі ў першую павышаюцца тры клюбы. Такім чынам, у сэзоне 2024 году плянуецца, што ўдзел у першай лізе возьмуць 18 дружынаў. 16 сакавіка 2023 году было зладжанае лёсаваньне Першай лігі.

## Табліца

Пры аднолькавай колькасьці пунктаў месца ў табліцы вызначаецца згодна з наступнымі крытэрамі:
* вынікі гульняў між сабой (колькасьць пунктаў, розьніца забітых і прапушчаных мячоў, колькасьць забітых мячоў)
* лепшая розьніца забітых і прапушчаных мячоў ва ўсіх гульнях чэмпіянату
* большая колькасьць перамог ва ўсіх матчах чэмпіянату
* большая колькасьць забітых мячоў ва ўсіх матчах чэмпіянату

## Вынікі гульняў

## Крыніцы

## Вонкавыя спасылкі
* Старонка на Football.by

Катэгорыя:Чэмпіянат Беларусі па футболе
Катэгорыя:2023 год у футболе